
PGD LESKOVEC

Zg. Leskovec 8

2285 Zg. Leskovec

2. GASILSLKI BOJ – LESKOVEC 2011
sobota 15. oktober 2011 ob 9.00 uri

GASILSKI BOJ je gasilska tekmovalna disciplina, podobno FIRE COMBAT tekmovanju. Tekmovanje je sestavljeno iz premagovanja raznih ovir, uporabe izolirnega dihalnega aparata, gasilsko-reševalne tehnike, nošenja bremena, vleke vrvi in cevovoda ter gašenja. 

1. PRAVILA:

2. splošne določbe:

Tekmovalna ekipa je sestavljena iz dveh članov, ki skupno premagujeta vse ovire.

Tekmovanja se lahko udeležijo vsi polnoletni, psiho-fizično pripravljeni, operativni pripadniki prostovoljnih ali poklicnih gasilskih enot. 
Pravilnost podatkov se preverja na osnovi izpiska iz vulkana in osebnega dokumenta.
3. tekmovalne kategorije:
· A - moški do 30 let,

· B - moški nad 30 let (oba nad 30)
· C - mešana ekipa ( moški – ženska)
· D - ženske
3. oprema tekmovalcev:
- gasilska čelada z vizirjem (Rosenbauer Heros ali podobna),

- zaščitna obleka (Bristol ali podobno, EN 469, CE 0339)
- gasilske rokavice (firefighter ali podobne),

- gasilski škornji (EN standard),

- reševalni pas (komplet ali plezalni sedež in prsni del),

- vrvna zavora (osmica, enojna vrvna zavora Stop, Gri Gri,   

Petzl  I'D) in karabin z varnostno vponko
- podkapa

- dihalni aparat (karbonska tlačna posoda ali jeklenka,

     (V = 6 l ali 6,8 l, p = 300 bar) in maska

4. oprema na tekmovalnem poligonu (zagotovi organizator):
                -    zid širine 200cm in višine 180 cm,

· tunel 80 cm x 80 cm, dolžine 6 m, na sredini na 3m je podložen za 30 cm, tako da gre prvi del navzgor, drugi del pa navzdol
-  stolp s podestom (3 m x 3 m, na višini 6 m), stena za spuščanje, vrv je fiksno privezana na sidrišče
· reševalna vrv (statik 10,5 ali 11mm),

· delovna vrv za dvigovanje bremena in breme 20 kg
· 2 leseni paleti
· 10 protipoplavnih vreč, napolnjenih z mivko ali peskom, teže 25 kg
· lutka, teže 80 kg,

· tovorna pnevmatika,

· trije vrvni škripci

· delovna ali statična vrv za vlečenje gume,

· 2 B cevi, 
· B ročnik na zasun
· vir vode, avto cisterna (za zagotovitev 4 bar pritiska v B-ceveh),
5. opis discipline:
Tekmovalca štartata, oblečena v popolno gasilsko zaščitno opremo in opremljena z masko in dihalnim aparatom.
1. naloga:

Zid višine 180 cm in širine 200cm.

Oba gasilca morata zid preskočit ali preplezat (med seboj si lahko pomagata).

2. naloga:

Tunel (0,80 m x 0,80 m, l = 6 m), na sredini (na 3 m) je za 30 cm dvignjen od tal.
Pred vhodom v tunel morata iti tekmovalca na vse štiri – dotik obeh dlani in obeh kolen in se preplazit čez tunel.

3. naloga:

Tekmovalca se povzpneta po fiksirani lestvi na 6 m visok gradbeni oder, na katerega z vlečenjem vrvi na oder povlečeta breme (20 kg), katerega odložita na oder - nalogo lahko opravi samo en gasilec. 
Iz stolpa se ekipa spusti po vrvi na tla. Gasilca lahko uporabita za spuščanje po vrvi enojno vrvno Stop zavoro, osmico, zavoro I'D ali Gri-Gri. Vrvno zavoro si pred spustom pripravi vsak posebej! 

Med spuščanjem po steni se morata gasilca na dveh vmesnih prečkah z obema nogama dotakniti prečke.
Spust po vrvi lahko vsak posamezni tekmovalec prične šele ko pomožni sodnik vizualno preveri ali je tekmovalec varno pripet na vrv
(pomožni sodnik ali gorski reševalec na odru dvigne zastavico).

4. naloga:
Prenos protipoplavnih vreč (10 vreč po 25 kg)

Vreče je potrebno prenesti s prve palete 5 metrov na drugo paleto.
Ni pomembno koliko vreč prenese posamezen tekmovalec.
5. naloga:

5 metrov od druge palete na tleh leži lutka ponesrečenec 80 kg.

Lutko morata oba tekmovalca skupaj prenesti 20 metrov in jo položiti na označeno mesto.
6. naloga:
Za označenim mestom za odlaganje lutke je na tleh tovorna pnevmatika- guma, katero je treba z vrvjo napeljano čez tri škripce potegnit 5 metrov proti sidrišču, ki je na robu poligona. Gasilca sta postavljena skupaj in oba skupaj vlečeta vrv nazaj, guma pa se pomika proti sidrišču.

Gasilca morata v času vlečenja stati na označenem mestu,premikanje nazaj po poligonu ni dovoljeno. Vrv je že napeljana skozi škripce.
7. naloga:

Zadnja naloga je raztegniti 2 B cevi polne vode (p =4 bar) v dolžino 20 m. 
Na koncu cevi je B ročnik z zasunom. 

Cev je potrebno potegniti do označene ognjene črte 20 m  in zadeti ter podreti tarčo na stojalu  na višini 1 m) na oddaljenosti 10 m. 
Ko tarča pade na tla, je vaja končana.

6. merjenje časa:

- Meri se čas od štarta tekmovalne ekipe do trenutka, ko tekmovalca zbijeta tarčo.

- Za merjenje je odgovoren vodja časomerilcev, ki ima poleg sebe še dva pomočnika (meri se s tremi merilci). Končni rezultat je srednji čas vseh treh merjenj.

7. sodnik:

Sodniki morajo biti z licenco sodnika gasilsko – športnih disciplin in ni dovoljeno, da so iz društva organizatorja.

Kontrolirajo premagovanje posameznih ovir in izvedbo posameznih nalog.
8.trening in ogled proge na dan tekmovanja:
- pred tekmovanjem se ekipe lahko z organizatorjem dogovorijo za trening
- vsaka sodelujoča ekipa ima za ogled in preizkus proge na voljo 5 min.
Tekmovanje bo potekalo v soboto 15. oktobra 2011 
od 9:00 ure naprej pred gasilskim domom Leskovec,

(Zgornji Leskovec 8, 2285 Zgornji Leskovec).
Organizator ima pravico omejiti število ekip na največ 50 ekip. 

Upošteval se bo vrstni red prijav.

Kotizacija za tekmovanje znaša 20 € za ekipo (hrana,pijača,majice, reševalci…), tekmovalca kotizacijo poravnata pri A komisiji.
Tekmovalne ekipe, ki bodo tekmovale, se morajo prijaviti najkasneje do 9.10.2011 do 24 ure!!!

Preko E-pošte: pgd.leskovec@gmail.com ali na naslov:
PGD Leskovec, Zgornji Leskovec 8, 2285 Zgornji Leskovec.
Ostale informacije na tel: 041/ 511 – 364, Peter Jagarinec

Pri pisnih prijavah se upošteva poštni žig.

Časovnica tekmovanja bo objavljena na spletni strani gasilci.org – forum - tekmovanja – 1. gasilski boj - Leskovec 2010 in na strani firecombat.si,  4 dni pred tekmovanjem.

Tekmovalca tekmujeta na lastno odgovornost, kar s svojim podpisom potrdita na prijavni list.
Če je prijavni list posredovan preko E-pošte izjavo podpišeta pri
A komisiji.

Kazenske točke in diskvalifikacija:

Uporabljati je potrebno opremo, predpisano v razpisu (EN normativi)!

Pri opremi pazite: 

-    da so tlačne posode napolnjene min. 270 bar

· da je reševalni pas kompleten oz. enodelen 
     ( samo spodnji sedež ne velja )

· vponka mora biti z varovalom

· rokavice morajo biti gasilske in ne navadne za razna druga opravila ali tehnično reševanje
· škornji morajo biti gasilski

Opremo bo pregledala komisija predenj bo ekipa šla na progo!!!
Kazenske točke:

1. naloga: 

Dovoljeno je, da si tekmovalca med seboj pomagata.
Drugi lahko pomaga prvemu čez zid. Če pa se prvi vrne ob zidu nazaj, da še pomaga drugemu in potem obide zid namesto, da bi ga preplezal: 10 s
2. naloga:
- če tekmovalca ne gresta na vse štiri – dotik tal z obema dlanema in obema kolenoma pred vstopom v tunel na preprogi 1mx1,5m: 10 s

3. naloga:

- Hoja po lestvi je po en klin in držanje za prečke ( varnost !!! )

- Dotik na prečko pri spustu s stolpa je z obema nogama na obeh prečkah – če se ne dotakne z obema nogama 10 s za vsak primer
- če tekmovalec ne potegne bremena na vrvi na stolp v celoti: 20s

- pravilna uporaba vrvnih zavor (osmice, stop zavore, Gri gri,…), 
nepravilna namestitev zavore: diskvalifikacija
4. naloga:

- če tekmovalca ne preneseta vseh vreč na drugo paleto je 10 s za posamezno vrečo.

5. naloga
- če ne preneseta lutko ponesrečenca skupaj oba člana ekipe na določeno mesto: 20 s
- lutko je potrebno nesti in ne vleči po tleh, kazen v primeru vlečenja je 20 s
- če ena od okončin lutke ni v določenem prostoru za odlaganje je 10 s
6. naloga:
- če tekmovalca ne potegneta gume do črte 5 m je 20 s
- tekmovalca morata med vlečenjem stati na označenem mestu, če se gasilca premikata nazaj po poligonu in s tem vlečeta lutko je 30 s
7. naloga:

- če se ročnik odpre pred 2 m prostorom pred ognjeno črto – ga je potrebno zapreti in priti v prostor z zaprtim ročnikom v kolikor to ni izvedeno 20 s
- če se prestopi ognjena črta: 20 s,

-če se tarča zbije predenj sta oba gasilca v 2 m prostoru pred ognjeno črto: 30 s
Če se odvrže ali odpade kateri koli del zaščitne opreme (obleka, IDA), če se ugotovi neskladje (goljufanje) glede predpisane opreme ali podatkov, če zmanjka zraka v tlačni posodi ali nešportno vedenje: diskvalifikacija.

